Kranslegging vereer slagoffer
Saturday, 19 September 2020 06:43
Jean Benn van Deventer, 'n graad vyf leerling by Laerskool Tygerpoort, en sy oupa, Ben Greyling, het op 8 September kranse gelê by die gedenkmuur ter ere van 117 slagoffers wat gesterf het toe twee vliegtuie in die destydse Rhodesië neergeskiet is.
Veterane van die Rhodesiese bosoorlog en die Suid-Afrikaanse Weermag het die diens, wat sedert 2012 jaarliks by die Voortrekkermonument gehou word, bygewoon.
Jean Benn van Deventer en sy oupa Ben Greyling by die gedenkmuur
Die slagoffers was in twee Viscount-vliegtuie wat in die 1970's neergeskiet is. Die eerste een, die Hunyani, is op 3 September 1978 neergeskiet en 48 burgerlikes het gesterf. Daar was 18 oorlewendes maar agt is later op die toneel vermoor. Tien mense kon ontsnap deur in die nag in die bosse te skuil.
Die tweede vliegtuig, die Umniati, is op 12 Februarie 1979 neergeskiet en al 59 burgerlikes het in die ongeluk gesterf.